נטליה וודיאנובה

נטליה מיכאילובנה וודיאנובה (ברוסית: Наталья Михайловна Водянова; נולדה ב-28 בפברואר 1982) היא דוגמנית ונדבנית רוסייה שמתגוררת בממלכה המאוחדת. וודיאנובה נולדה בגורקי, ברית המועצות (כיום ניז'ני נובגורוד, רוסיה), נטליה ודיאנובה גדלה באזור עני של העיר ביחד עם אמה ושתי אחיותיה למחצה, אחת מהן לוקה בשיתוק מוחין. כנערה, וודיאנובה סייעה לאמה למכור פירות ברחוב ומאוחר יותר הקימה דוכן פירות משלה ביחד עם חבר על מנת לעזור לכלכלת המשפחה. אביה של וודיאנובה עזב את המשפחה כשנטליה הייתה תינוקת, והיא לא הייתה בקשר איתו עד שהיא הפכה למפורסמת. בהיותה בת 15, נרשמה וודיאנובה לאקדמיה לדוגמנות, שם נאמר לה שהיא צריכה ללמוד אנגלית על מנת להצליח, היא השיגה שליטה בשפה תוך שלושה חודשים. בגיל 17, עברה וודיאנובה לפריז, וחתמה בסוכנות ויוה. וודיאנובה הצליחה כדוגמנית מסלול ותצלום. נכון ל-2009 וודיאנובה הופיעה ב-175 תצוגות אופנה עבור מעצבים אירופאיים ואמריקאיים ללבוש המוני ואופנה גבוהה, ודגמנה בפרסומות עבור קלווין קליין, לואי ויטון, איב סאן לורן, לוריאל, דוויד יורמן, מארק ג'ייקובס, Pepe Jeans, דיאן פון פירסטנברג, שאנל ואחרים. נכון ל-2014, וודיאנובה הופיעה בשער ווג הבריטי 10 פעמים, הראשונה הייתה לגיליון ספטמבר 2003. היא דגמנה לראשונה לשער ווג האמריקאי בספטמבר 2004 לצד שמונה דוגמניות אחרות, אחרי כן הופיעה לבדה במהדורת יולי 2007 של המגזין. במהלך תקופה זו, ווג האמריקאי הציג בשעריו רק תמונות של ידועניות שאינן דוגמניות למעט שני חריגים: לינדה אוונג'ליסטה וליה קבדה. כשחקנית שיחקה וודיאנובה בסרט CQ של רומן קופולה משנת 2001 בספטמבר 2008 הצהירה וודיאנובה שהיא אינה מעוניינת עוד במשחק בסרטים בגלל שלושת ילדיה, אולם, היא שיחקה בסרט "Probka" של הבמאי אלכסנדר קוט משנת 2009. באביב 2009 חתמה וודיאנובה על חוזה לשלוש שנים להיות שגרירת חברת הלבנים הצרפתייה Etam והיא תעצב קולקציית לבנים כל עונה בתקופת ההסכם. הקולקציה תשווק תחת השם Natalia pour Etam. בתוכנית "World's Greatest Supermodel" של ערוץ הטלוויזיה הבריטי Five דורגה וודיאנובה במקום ה-14. המגזין פורבס אמד את שכרה של וודיאנובה ב-4.5 מיליון דולר (ארצות הברית) בין אוגוסט 2006 ליולי 2007, 4.8 מיליון דולר (ארצות הברית) בין מאי 2007 לאפריל 2008 ו-5.5 מיליון דולר (ארצות הברית) בין יוני 2008 ליוני 2009, סכום המדרג אותה במקום השביעי בין הדוגמניות המרוויחות ביותר בעולם בשלוש השנים הללו. ווג פריז כלל אותה כאחת משלושים הדוגמניות המובילות של שנות האלפיים. במאי 2009 וודיאנובה הייתה מנחה שותפה של תחרות חצי הגמר של האירוויזיון במוסקבה. ב-12 בדצמבר 2009, התמנתה להיות שגרירת אולימפיאדת החורף בסוצ'י בשנת 2014, להיות הפנים והנציגה הרשמית של המשחקים הפאראלימפיים הראשונים של רוסיה. ב-2010 היא הופיעה בטקס הסיום של המשחקים הפאראלימפיים ונקובר בתפקיד זה. הא גילמה את דמותה של מדוזה בסרט "התנגשות הטיטאנים", רימייק של הסרט משנת 1981 בעל אותו שם. בנובמבר 2001 נישאה וודיאנובה לג'סטין טרוור ברקלי פורטמן, יורש מקרקעין בריטי ואחיו למחצה של הוויקונט העשירי של פורטמן. בספטמבר 2002, במשך תשעה חודשים לאחר שהנישואים נרשמו בממלכה המאוחדת, הם ערכו טקס חתונה בסנקט פטרבורג, שם וודיאנובה לבשה שמלה אותה עיצב טום פורד. כאשתו של הוד כבודו (The Honourable) ג'סטין פורטמן, שהוא תואר כבוד, היא מכונה גברת הוד כבודה ג'סטין פורטמן. לזוג יש שלושה ילדים. ב-2010 נודע שהתגרשה מפורטמן וביוני 2011 היא הודתה שכבר לא גרה עם פורטמן. היא יוצאת עם אנטואן ארנו, בנו של ברנאר ארנו, ממנו יש לה עוד שני ילדים. וודיאנובה היא המייסדת והנשיאה של Naked Heart Foundation, ארגון נדבנות ששואף לספק סביבת משחק בטוחה ומלהיבה לכל ילד ברוסיה העירונית. היא קיבלה השראה לייסד את הארגון לאחר שביקרה ברוסיה עם בנה ונוכחה לדעת שאין שום מקום משחק הולם לילדים. הארגון בנה את גן השעשועים הראשון שלו ב-2006 בניז'ני נובגורוד. מאז הוא בנה כ-38 נוספים. ב-2005, וודיאנובה התמנתה לשגרירה של Hear the World, שעורך מסע פרסום עולמי על מנת לסייע להעלות את המודעות לנושא השמיעה ואובדן השמיעה ולקדם שמיעה טובה בכל רחבי תבל. אתר האינטרנט הרשמי של נטליה וודיאנובה נטליה וודיאנובה, ברשת החברתית פייסבוק נטליה וודיאנובה, ברשת החברתית אקס (טוויטר) נטליה וודיאנובה, ברשת החברתית אינסטגרם נטליה וודיאנובה, ברשת החברתית VK נטליה וודיאנובה, במסד הנתונים הקולנועיים IMDb (באנגלית) נטליה וודיאנובה, במסד הנתונים הקולנועיים KinoPoisk (ברוסית) נטליה וודיאנובה ב-Fashion Model Directory דיוקן ב-AskMen.com אתר ארגון Naked Heart נטליה וודיאנובה -דיוקן דוגמנית, NYMag.com. New York Media LLC. הסיפור שלנו, אתר Naked Heart Foundation שם נטליה וודיאנובה, איך אני מתלבשת, אובזרבר, 13 בינואר 2008 קמילה לונג, גבהי סופרנובה: ביתה בסאסקס של נטליה וודיאנובה, טיים מגזין, 3 בפברואר 2008 הורוסקופים - ידוענים - נטליה וודיאנובה, Elle (בריטניה), website. Hachette Filipacchi (UK) Ltd. שם דיוקן של נטליה וודיאנובה, Fashion Model Directory ארכיב מגזין ווג בריטניה, ווג דוגמנית השער של ווג מיולי, Miss Stylologist blog,‏ 2 ביולי 2007 הסרטים של נטליה וודיאנובה, IMDb נטליה וודיאנובה: "אני אשתדל להיות אמא טובה", metkere.com,‏ 20 בספטמבר 2008 ראו הערה 11 ג'סיקה במפוס, עיצובי הדוגמנית, ווג בריטניה, 9 בפברואר 2009 קירי בלייקלי, בתמונות: הדוגמניות המרוויחות ביותר בעולם, פורבס, 9 ביולי 2007 קירי בלייקלי, בתמונות: 15 הדוגמניות המרוויחות ביותר בעולם, פורבס, 30 באפריל 2008 לוריין סטרייב, בתמונות: הדוגמניות המרוויחות ביותר בעולם, פורבס, 27 במאי 2009 שלושים הדוגמניות המובילות של שנות האלפיים, ווג צרפת, 18 בדצמבר 2009 גלן ווב, ועידת עיתונאים בערוץ 1 של רוסיה, האתר הרשמי של האירוויזיון, 11 במאי 2009 סושי 2014 משיקים את המשחקים הפאראלימפיים שנערכים לראשונה ברוסיה, הערוץ הרשמי, 12 בדצמבר 2009 אינדקס ללידה, נישואים ומוות 2006-1984, findmypast.com אחרי הטקס: מזל טוב נתי!, modelsblog.info,‏ 3 באפריל 2006 המוזה של יום שני: נטליה וודיאנובה, amouramour.com.au,‏ 5 באוקטובר 2009 Beeb gets its tutus in a twist, דיילי מייל, 6 בנובמבר 2007 הילדה של נטליה מגיעה, ווג בריטניה, 29 במרץ 2006 ראו הערה 2 עלינו: הנאמנים, אתר ארגון Naked Heart עלינו: המשימה שלנו, אתר ארגון Naked Heart ראו הערה 3 מה אנחנו עושים, אתר ארגון Naked Heart השגרירים: לשמוע את העולם, באתר Hear the World